LOCALE::PO4A::TEXT.3PM(1)

NUME
Locale::Po4a::Text - convertește documente text din/în fișiere PO

DESCRIERE
Scopul proiectului po4a (PO pentru orice) este de a ușura traducerile (și mai interesant, întreținerea traducerilor) folosind instrumente gettext în domenii în care nu erau așteptate, cum ar fi documentația.

Locale::Po4a::Text este un modul care ajută la traducerea documentelor text în alte limbi [umane].

Paragrafele sunt împărțite pe linii goale (sau linii care conțin doar spații sau tabulații).

Dacă un paragraf conține o linie care începe cu un spațiu (sau tabulație), acest paragraf nu va fi reîncadrat.

OPȚIUNI ACCEPTATE DE ACEST MODUL
Acestea sunt opțiunile particulare ale acestui modul:

keyvalue
    Tratează paragrafele care seamănă cu o pereche cheie-valoare separată prin două puncte ca verbatim (cu indicatorul "no-wrap" în fișierul PO). Un șir de perechi cheie-valoare este un șir de tipul "cheie: valoare", care conține unul sau mai multe caractere fără două puncte (:) și fără spațiu, urmate de două puncte urmate de cel puțin un caracter fără spațiu înainte de sfârșitul liniei.

nobullets
    Dezactivează detectarea bulinelor (marcajelor).

    În mod implicit, atunci când este detectată o bulină (marcaj), paragraful bulină (marcat) nu este considerat un paragraf verbatim (cu indicatorul "no-wrap" în fișierul PO). În schimb, paragraful corespunzător este reîncadrat în traducere.

tabs=mod
    Specifică modul în care vor fi tratate tabulațiile. mod poate fi oricare dintre:

    split
        Liniile cu tabulații introduc întreruperi de linie în paragraful curent.

    verbatim
        Paragraful care conține tabulații nu va fi reîncadrat (redimensionat).

    În mod implicit, tabulațiile sunt considerate spații.

breaks=exp-reg
    O expresie regulată care se potrivește liniilor care introduc întreruperi de linie. Expresia regulată va fi ancorată astfel încât întreaga linie să corespundă.

debianchangelog
    Gestionează antetul și subsolul versiunilor lansate, care conțin doar informații care nu pot fi traduse.

fortunes
    Gestionează formatul „fortunes”, care separă „fortunes” cu o linie formată din „%” sau „%%”, și utilizează „%%” ca început al unui comentariu.

markdown
    Gestionează unele marcaje speciale în textele formatate Markdown.

yfm_keys (doar-markdown)
    Listă de chei separate prin virgule care urmează să fie procesate pentru traducere în secțiunea de prezentare (introductivă) YAML. Toate celelalte chei sunt ignorate. Cheile sunt comparate cu o potrivire sensibilă la majuscule. Dacă yfm_paths și yfm_keys sunt utilizate împreună, valorile sunt incluse dacă se potrivesc cu cel puțin una dintre opțiuni. Valorile din matrice sunt întotdeauna traduse, cu excepția cazului în care este furnizată opțiunea yfm_skip_array.

yfm_lenient (doar-markdown)
    Permite analizatorului „YAML Front Matter” să eșueze în cazul antetelor incorecte (formatate greșit). Acest lucru este deosebit de util atunci când fișierul dvs. începe cu o riglă orizontală în loc de un „YAML Front Matter”, dar insistați să utilizați doar trei liniuțe pentru riglă.

yfm_paths (doar-markdown)
yfm_paths
    Listă separată prin virgule de rute hash care urmează să fie procesate pentru extragere în secțiunea de prezentare YAML, toate celelalte rute sunt ignorate. Rutele sunt comparate cu o potrivire sensibilă la majuscule. Dacă yfm_paths și yfm_keys sunt utilizate împreună, valorile sunt incluse dacă sunt potrivite cu cel puțin una dintre opțiuni. Valorile matricelor sunt întotdeauna returnate, cu excepția cazului în care este furnizată opțiunea yfm_skip_array.

yfm_skip_array (doar-markdown)
    Nu traduce valorile matricei din secțiunea de prezentare YAML.

control[=listă-câmpurit]
    Gestionează fișierele de control Debian. Poate fi furnizată o listă de câmpuri separate prin virgule pentru a fi traduse.

neverwrap
    Împiedică po4a să încadreze orice linie. Acest lucru înseamnă că fiecare conținut este tratat verbatim, chiar și paragrafele simple.

STAREA ACESTUI MODUL
Testat cu succes pe fișiere text simple și fișiere NEWS.Debian.

AUTORI
 Nicolas François <nicolas.francois@centraliens.net>

DREPTURI DE AUTOR și LICENȚĂ
 Drepturi de autor © 2005-2008 Nicolas FRANÇOIS <nicolas.francois@centraliens.net>.

 Drepturi de autor © 2008-2009, 2018 Jonas Smedegaard <dr@jones.dk>.
 Drepturi de autor © 2020 Martin Quinson <mquinson#debian.org>.

Acest program este software liber; îl puteți redistribui și/sau modifica în conformitate cu termenii GPL v2.0 sau o versiune ulterioară (consultați fișierul COPYING).